Diari Oficial de la Generalitat Valenciana


Sumari del DOGV 5197, del 13-02-2006 (2006/1164)

ORDE de 20 de gener de 2006, de la Conselleria de Justícia, Interior i Administracions Públiques, per la qual s'aprova la classificació en classe primera dels llocs de secretaria i intervenció de l'Ajuntament de Puçol, es classifica el lloc de tresoreria com a reservat a funcionari amb habilitació de caràcter nacional i s'autoritza el seu exercici per funcionari de la corporació degudament qualificat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5197

Data del DOGV
:   13-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1164


Data del document
:   20-01-2006

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * Puçol
    * qualificació del personal
    * administració local
    * comptable
    * professió administrativa

ORDE de 20 de gener de 2006, de la Conselleria de Justícia, Interior i Administracions Públiques, per la qual s'aprova la classificació en classe primera dels llocs de secretaria i intervenció de l'Ajuntament de Puçol, es classifica el lloc de tresoreria com a reservat a funcionari amb habilitació de caràcter nacional i s'autoritza el seu exercici per funcionari de la corporació degudament qualificat. [2006/S1164]  
Els llocs de treball de secretaria i intervenció de l'Ajuntament de Puçol es troben actualment classificats en classe segona.   
Mitjançant un Acord Plenari de l'Ajuntament de Puçol, de data 28 de novembre de 2005, se sol·licita a aquesta Conselleria de Justícia, Interior i Administracions Públiques la modificació de la classificació dels esmentats llocs de treball en classe primera, per concórrer en el municipi característiques especials, les quals queden prou acreditades en l'expedient tramitat.   
Així mateix, s'acorda sol·licitar l'excepció del lloc de tresoreria, que serà exercit per un funcionari de la corporació degudament qualificat.  
En l'expedient consten certificats expedits per la secretaria general de la corporació acreditatius de la població municipal, del pressupost, de l'existència de consignació pressupostària suficient per a sufragar les despeses que es deriven de les reclassificacions, així com del tràmit d'audiència i el seu resultat.  
Vist el que disposa l'article 2 del Reial Decret 1.732/1994, de 29 de juliol, en l'apartat a) del qual classifica en secretaries de classe primera les secretaries d'ajuntament el municipi de les quals tinga una població superior a 20.000 habitants, i queda reservada la seua provisió a funcionaris que pertanyen a la subescala de secretaria, categoria superior; en l'apartat d) classifica en intervencions de classe primera els llocs d'intervenció en corporacions amb secretaria de classe primera, reservats a funcionaris que pertanyen a la subescala d'intervenció tresoreria, categoria superior, i en l'apartat f) sobre l'obligatorietat de crear el lloc de tresoreria reservat a funcionaris que pertanyen a la subescala d'intervenció tresoreria.  
Vista la disposició addicional tercera del Reial Decret 1.732/1994, de 29 juliol, que admet excepcionalment autoritzar l'exercici del lloc de tresoreria per funcionari de la corporació degudament qualificat als municipis amb població inferior a cinquanta mil habitants o pressupost inferior a 76.063.787 euros.  
Per tant, i fent ús de les competències atribuïdes pels articles 2.2 a) i d), i 7 del Decret 159/1997, de 29 d'abril, del Govern Valencià, pel qual s'aprova el Reglament regulador de la competències de la Generalitat Valenciana, relatives als funcionaris d'administració local amb habilitació de caràcter nacional,  
ORDENE  
I. Classificar els llocs de treball de secretaria i intervenció de l'Ajuntament de Puçol en classe primera, i queden reservats respectivament a funcionaris d'administració local amb habilitació de caràcter nacional que pertanyen a la subescala de secretaria, categoria superior i a la subescala d'intervenció tresoreria, categoria superior, sense perjuí d'allò que s'ha previst per a aquest últim lloc en la disposició transitòria primera 2 e) del Reial Decret 1174/1987, de 18 de setembre.  
II. Classificar el lloc de tresoreria de l'Ajuntament de Puçol com a reservat a funcionaris amb habilitació de caràcter nacional.  
III. Autoritzar l'exercici del lloc de treball de tresoreria a un funcionari de la corporació degudament qualificat.  
IV. La modificació de la classificació d'aquests llocs de treball, no afectarà les destinacions dels que les exerciren amb caràcter definitiu.  
Contra aquesta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 20 de gener de 2006  
El conseller de Justícia, Interior i Administracions Públiques  
MIGUEL I. PERALTA VIÑES